UŽIMTUMO TARNYBOS

PRIE LIETUVOS RESPUBLIKOS SOCIALINĖS APSAUGOS IR DARBO MINISTERIJOS

DIREKTORIUS

ĮSAKYMAS

DĖL Darbo paieškos išmokų skyrimo ir mokėjimo nuostatŲ

PATVIRTINIMO

2020 m. birželio 12 d. Nr. V-213

Vilnius

Vadovaudamasi Lietuvos Respublikos užimtumo įstatymo 481 straipsnio 8 dalimi:

1. Tvirtinu Darbo paieškos išmokų skyrimo ir mokėjimo nuostatus (pridedama).

2. Pavedu:

2.1. Finansų, teisės ir pirkimų departamento Teisės skyriui organizuoti šio įsakymo paskelbimą Teisės aktų registre ir Užimtumo tarnybos prie Lietuvos Respublikos socialinės apsaugos ir darbo ministerijos interneto svetainėje;

2.2. įsakymo kontrolę vykdyti Darbo rinkos ir užimtumo politikos įgyvendinimo departamento direktoriui.

Direktorė	Inga Balnanosienė

PATVIRTINTA

Užimtumo tarnybos prie Lietuvos Respublikos

socialinės apsaugos ir darbo ministerijos direktoriaus

2020 m. birželio 12 d. įsakymu Nr. V-213

Darbo paieškos išmokų skyrimo ir mokėjimo nuostatAI

1.	Darbo paieškos išmokų skyrimo ir mokėjimo nuostatai (toliau – Nuostatai) nustato kreipimosi dėl darbo paieškos išmokos (toliau – Išmoka), šios Išmokos skyrimo ir mokėjimo tvarką.

2.	Nuostatuose vartojamos sąvokos apibrėžtos Lietuvos Respublikos užimtumo įstatyme (toliau – Įstatymas), Įstatymo įgyvendinamuosiuose teisės aktuose.

3.	Teisę gauti Išmoką turi asmenys, atitinkantys Įstatymo 481 straipsnio 1 dalyje nustatytas sąlygas ir pateikę Užimtumo tarnybai prie Lietuvos Respublikos socialinės apsaugos ir darbo ministerijos (toliau – Užimtumo tarnyba) Prašymą dėl darbo paieškos išmokos skyrimo (Nuostatų 1 priedas) (toliau – Prašymas).

4.	Prašymas gali būti pateiktas šiais būdais:

4.1.	iki Prašymo pateikimo dienos Užimtumo tarnyboje neregistruotam asmeniui registracijos Užimtumo tarnyboje metu:

4.1.1.	elektroniniu būdu, naudojantis Užimtumo tarnybos interneto svetainėje prieinama elektronine paslauga „Registracija Užimtumo tarnyboje“;

4.1.2.	Užimtumo tarnybos Klientų aptarnavimo departamento Klientų aptarnavimo skyriuje (toliau – Klientų aptarnavimo skyrius);

4.2.	iki Prašymo pateikimo dienos Užimtumo tarnyboje registruotam asmeniui:

4.2.1.	apsilankymo Klientų aptarnavimo skyriuje metu;

4.2.2.	iš darbo ieškančio asmens registracijos kortelėje nurodyto elektroninio pašto, siunčiant užpildytą Prašymą į Klientų aptarnavimo skyrių, kuriame asmuo yra registruotas;

4.2.3.	paštu siunčiant užpildytą ir pasirašytą Prašymą į Klientų aptarnavimo skyrių, kuriame asmuo yra registruotas.

5.	Asmuo Prašymą pateikęs šių Nuostatų 4.2.2. papunktyje nurodytu būdu, per 3 mėnesius nuo jo pateikimo dienos turi pateikti Pašymo originalą Klientų aptarnavimo skyriui, kuriame jis yra registruotas, išskyrus atvejį, kai pateikiamas elektroniniu parašu pasirašytas Prašymas

6.	Informacija apie Prašymo pateikimo būdus bei Prašymo forma skelbiama Užimtumo tarnybos interneto svetainėje.

7.	Sprendimą dėl darbo paieškos išmokos skyrimo, neskyrimo, mokėjimo sustabdymo, mokėjimo atnaujinimo ir mokėjimo nutraukimo (Nuostatų 2 priedas) (toliau – Sprendimas) priima Klientų aptarnavimo skyrius, įvertinęs Prašymą pateikusio asmens atitiktį Įstatymo 481 straipsnio 1, 5, 6 dalyse nustatytiems reikalavimams Įstatymo 481 straipsnio 7 dalyje nustatytais terminais.

8.	Klientų aptarnavimo skyrus apie priimtą Sprendimą informuoja Prašymą pateikusį asmenį ne vėliau kaip per 3 darbo dienas nuo Sprendimo priėmimo dienos, asmens registracijos Užimtumo tarnyboje metu nurodyta nuotolinio aptarnavimo priemone.

9.	Išmoką moka Užimtumo tarnybos Finansų, teisės ir pirkimų departamento Priemonių apskaitos skyrius, pervesdamas Išmoką į Prašyme nurodytą asmeninę sąskaitą Lietuvoje registruotose kredito, mokėjimo ar elektroninių pinigų įstaigose arba asmeninę sąskaitą užsienio valstybėje įregistruotoje kredito, mokėjimo ar elektroninių pinigų įstaigoje (filiale).

10.	Klientų aptarnavimo skyrius kiekvieną mėnesį apskaičiuodama Išmokos dydį vertina, ar asmuo atitinka Įstatymo 481 straipsnio 1, 5, 6 dalyse nustatytus reikalavimus bei Valstybinio socialinio draudimo fondo valdybos pateiktus duomenis apie asmens teisę gauti nedarbo socialinio draudimo išmoką.

11.	Asmeniui, turinčiam teisę gauti nedarbo socialinio draudimo išmoką, mokama 7 proc. Lietuvos Respublikos Vyriausybės patvirtintos minimaliosios mėnesinės algos, galiojusios tą mėnesį, už kurį Išmoka mokama, dydžio Išmoka. Asmeniui netekus teisės į nedarbo socialinio draudimo išmoką, toliau mokama 33 proc. Lietuvos Respublikos Vyriausybės patvirtintos minimaliosios mėnesinės algos, galiojusios tą mėnesį, už kurį Išmoka mokama, dydžio Išmoka.

12.	Asmeniui įgijus teisę į nedarbo socialinio draudimo išmoką laikotarpiu, kai mokama 33 proc. Lietuvos Respublikos Vyriausybės patvirtintos minimaliosios mėnesinės algos, galiojusios tą mėnesį, už kurį Išmoka mokama, dydžio Išmoka, toliau jam mokama 7 proc. Lietuvos Respublikos Vyriausybės patvirtintos minimaliosios mėnesinės algos, galiojusios tą mėnesį, už kurį Išmoka mokama, dydžio Išmoka.

13.	Išmoka mokama kas mėnesį už praėjusį kalendorinį mėnesį nuo 17 einamojo mėnesio dienos iki paskutinės einamojo mėnesio dienos.

14.	Išmokos dydis apskaičiuojamas:

Įstatymo 481 straipsnio 2 dalies 1 ir 2 punktuose nurodytais atvejais pagal formulę - Išmokos dydis = (K / M) × D, kur:

K – teisės į Išmoką kalendorinių dienų skaičius tą mėnesį, už kurį mokama Išmoka;

M – mėnesio, už kurį mokama Išmoka, kalendorinių dienų skaičius;

D – 0,33 x MMA arba 0,07 x MMA, kai MMA – Lietuvos Respublikos Vyriausybės patvirtinta minimalioji mėnesinė alga, galiojusi tą mėnesį, už kurį mokama Išmoka.

15.	Nustačius, kad Išmoka buvo išmokėta dėl žinomai neteisingos informacijos pateikimo arba jos nepateikimo, Išmoka išieškoma Lietuvos Respublikos civilinio proceso kodekso nustatyta tvarka.

____________________